Publication: Magyar Közlöny
Issue: MK-2003-111 (Year: 2003, Number: 111)
Era: 1990-2004
Section: Melléklet a 25/2003. (IX. 26.) OM rendelethez
Paragraph Index: 767

13. Mennyire képes különbözõ erkölcsi felfogások felismerésére és értelmezésére? A 6. ponthoz (elégséges szint) szükséges az 1, 2., 4., 6. és 7. pontokban foglaltak középiskolai viszonylatban átlagos, valamint a 3., 5., 8., 9., 10., 11., pontokban foglaltak minimális teljesítése. A 12. ponthoz (jeles szint) szükséges az elõbbiek átlagon felüli, valamint és a 3., 5., 9., 10., 11., 12. és 13. pontokban foglaltak legalább átlagos szintû teljesítése. „B” feladatsor: Az adott feladatmegoldás értékelését az elektronikus dokumentum alapján kell végezni, a feladathoz tartozó javítási útmutató szerint. A másolásnál az elégséges szint eléréséhez a rendelkezésre álló 10 perc alatt legalább 750 leütést max. 5 hibaponttal kell teljesíteni. SZÓBELI VIZSGA A vizsga azt méri, hogy képes-e a vizsgázó a témakörök alatt megadott témák kifejtése során a szintje szerinti követelményeknek megfelelni. A vizsgázó számot ad arról, hogy mennyiben ismeri a társadalomra vonatkozó alapvetõ fogalmakat, értelmezési kereteket, megközelítési módokat, mennyire tudja értelmezni a körülötte lévõ világ eseményeit. Meghatározó jelentõségû az alapvetõ kompetenciák – szövegek, szituációk elemzése, a szaknyelv alkalmazása, az általánosítás képessége, szemléletes példák, analógiák, okozati viszonyok használata, kommunikációs készségek stb. – mérése, azok az elemzési és értelmezési szempontok, kommunikációs ismeretek, amelyek szükségesek az önálló tájékozódáshoz, az ítélõképességhez, az érzelmi, a szociális, az intellektuális élmények megéléséhez és kifejezéséhez. Tartalmi szerkezet A szóbeli vizsga az önálló tájékozódást, az ítélõképességet, az érzelmi, a szociális, az intellektuális élmények kifejezését, az élethelyzetek, döntési szituációk, etikai kérdések, gondolatok, érzelmek, magatartások, szociális beállítódások, elvek, eszmék árnyalt bemutatását, értelmezését várja el a tanulóktól. A szûkebb és tágabb értelemben vett emberi csoportok, közösségekben zajló folyamatok problémaközpontú bemutatása nem igényel a témakörökben megjelenõknél több konkrét ismeretet, hanem az elsajátítottak alkalmazását várja el. A vizsga azt méri, hogy a vizsgázó a témakörök alatt megadott témák kifejtése során hogyan képes tudását, gondolatait, véleményét szóban elõadni, feleletében mennyire tükrözõdnek a humanisztikus értékek, az ember tisztelete. A szóbeli témakörei A szóbeli vizsga tételei két részbõl állnak.

Source: https://magyarkozlony.hu/hivatalos-lapok/ae836c20bbb75da3ee27c97f627fca8df13d0251/dokumentumok/fff4cee43b9223d08082993b42955afa2b37169c/letoltes